VAGYONKEZELÉSI SZERZŐDÉS MÓDOSÍTÁS

A BAKONYKARSZT Zrt. és Szentbékkálla Önkormányzata, Mindszentkálla Önkormányzata között,

Szentbékkálla ivóvízellátó víziközmű-rendszerre vonatkozólag

Tartalom

[I. Preambulum 3](#_Toc482866741)

[II. A szerződés célja 4](#_Toc482866742)

[III. A szerződés tárgya 4](#_Toc482866743)

[IV. A vagyonkezeléshez kapcsolódó jogok és kötelezettségek 5](#_Toc482866744)

[V. A vagyonkezelés keretében végzett közszolgáltatás részletes feltételei 8](#_Toc482866745)

[VI. A vagyonkezeléssel összefüggő tájékoztatási kötelezettségek, ellenőrzési jogosultságok, azok rendje és terjedelme 10](#_Toc482866746)

[VII. A beruházások kezelése 11](#_Toc482866747)

[VIII. A közművekkel kapcsolatos nyilvántartási és adatszolgáltatási feladatok 12](#_Toc482866748)

[IX. A kockázat és kárviselés módja, vagyonvédelmi előírások, kártérítési felelősség 13](#_Toc482866749)

[X. Szavatossági jogok és kötelességek 14](#_Toc482866750)

[XI. A szerződés időbeni hatálya 14](#_Toc482866751)

[XII. A szerződés megszűnése, megszűntetése, módosítása, és szerződésszegés 14](#_Toc482866752)

[XIII. Elszámolás a vagyonnal 15](#_Toc482866753)

[XIV. Jogviták rendezése 16](#_Toc482866754)

[XV. Egyéb rendelkezések 16](#_Toc482866755)

[XVI. Mellékletek: 17](#_Toc482866756)

**VAGYONKEZELÉSI SZERZŐDÉS MÓDOSÍTÁS**

amely létrejött egyrészről,

Szentbékkálla Önkormányzata (székhelye: 8281 Szentbékkálla, Kossuth u. 23., törzsszáma: 15427968, képviseli: Molnár Endre Sándor polgármester), mint az ellátásért felelős vagyonkezelésbe adó I., (továbbiakban: **Vagyonkezelésbe adó I.**)

Mindszentkálla Önkormányzata (cím: 8282 Mindszentkálla, Rákóczi tér 16., törzsszáma: 15427951, képviseli: Keszler Gyula polgármester), mint az ellátásért felelős vagyonkezelésbe adó II., (továbbiakban: **Vagyonkezelésbe adó II.**)

másrészről,

a BAKONYKARSZT Víz- és Csatornamű Zrt. (székhelye: 8200 Veszprém, Pápai út 41. cégjegyzékszáma: Cg.: 19-10-500133 adószáma: 11338024-2-19 képviseli: **Kugler Gyula vezérigazgató**), mint vagyonkezelő, (a továbbiakban: **Vagyonkezelő)**, a továbbiakban együtt: **Felek**

között, a mai napon, az alább megjelölt helyen és a következő feltételekkel:

# Preambulum

1. A BAKONYKARSZT Zrt. és Szentbékkálla település között kötött szerződés szerint Szentbékkálla ivóvízellátó víziközmű-rendszerének a 2012. március 29-én határozatlan időre megkötött Üzemeltetési szerződés és a 2012. december 28-án határozatlan időre megkötött Üzemeltetési szerződés kiegészítés vagyonleltárában szereplő létesítményeit, a Társaság vagyonkezelési formában üzemelteti.
2. A BAKONYKARSZT Zrt. és Mindszentkálla település között kötött szerződés szerint Szentbékkálla ivóvízellátó víziközmű-rendszerének a 2012. március 29-én határozatlan időre megkötött Üzemeltetési szerződés és a 2012. december 28-án határozatlan időre megkötött Üzemeltetési szerződés kiegészítés vagyonleltárában szereplő létesítményeit, a Társaság vagyonkezelési formában üzemelteti.
3. 2016. július 4-i hatállyal módosításra került a víziközmű-szolgáltatásról szóló 2011. évi CCIX. törvény, (a továbbiakban Vksztv.). A Vksztv. 83. § (3a) bekezdése értelmében, ha egy adott víziközmű rendszeren több ellátásért felelős tulajdonnal rendelkezik és a víziközmű rendszerre nézve a fogyasztóvédelemről szóló 1997. évi CLV. törvény és a víziközmű-szolgáltatásról szóló 2011. évi CCIX. törvény módosításáról szóló 2016. évi XLII. törvény hatályba lépése napján több üzemeltetési jogviszony van hatályban, az 5/H. § (1) bekezdésben foglalt követelményeknek való megfelelés érdekében a víziközmű-rendszer üzemeltetési jogviszonyának egy szerződésben foglalását 2017. december 31. napjáig végre kell hajtani.
4. A fent leírtak ismeretében a szóban forgó ivóvízellátó víziközmű-rendszer tulajdonos Önkormányzatai, azaz a Vagyonkezelésbe adók úgy határoztak, hogy a *Szentbékkállai ivóvízellátó víziközmű-rendszer* víziközműveire (*MEKH azonosító kód: 11-07092-1-002-00-02)* a korábbi két üzemeltetési szerződés helyett egy egységes vagyonkezelési szerződést kötnek a BAKONYKARSZT Zrt.-vel.
5. A *„Nemzeti vagyonról”* szóló 2011. évi CXCVI. törvény (továbbiakban Nvtv.) hatályba lépő rendelkezései felhatalmazzák az önkormányzat képviselő-testületét, hogy a helyi önkormányzat tulajdonában álló nemzeti vagyon tekintetében: az állam, és a helyi önkormányzat, együtt 100%-os tulajdonában álló gazdálkodó szervezettel, az önkormányzati közfeladat ellátásához kapcsolódva, - versenyeztetés nélkül - vagyonkezelési szerződést kössön. Ennek alapján **Vagyonkezelésbe adó**, a képviselő-testület határozata alapján módosítja az 1. pontban körülírt vagyonkezelési szerződést a **Vagyonkezelővel**.
6. A Vksztv., a 3. pontban foglaltakon felül rendelkezik a víziközmű üzemeltetési jogviszony speciális szabályairól, valamint a víziközmű-szolgáltatással kapcsolatos alapvető jogokról és kötelezettségekről, melyet **Felek** jelen szerződés megkötésénél figyelembe vesznek.
7. A „Magyarország helyi önkormányzatairól” szóló, 2011. évi CLXXXIX. törvény (továbbiakban Mötv.) rendelkezik többek között az önkormányzati vagyonnal kapcsolatos kérdéskörökről, mely szerint: a vagyonkezelői jog átadása nem érinti az önkormányzati közfeladatok ellátásának kötelezettségét.
8. **Felek** megállapítják, hogy a **Vagyonkezelő**, a **Vagyonkezelésbe adó** részvénnyel rendelkező települési önkormányzatok résztulajdonában álló zártkörűen működő részvénytársaság. A társaság valamennyi részvénye önkormányzati tulajdonban van, ezért megfelel a Nemzeti vagyonról szóló törvény 3. §. (1) bek. ag) pontja szerinti átláthatósági feltételnek, valamint a 3.§ (1) bek. 19. pont bd) pontjának.
9. **Felek** ezúton nyilatkoznak, hogy egyoldalúan, a szerződéses jogviszony tartama alatt, a Vagyonkezelőre vonatkozóan fennálló, fentiekben rögzített tulajdoni viszonyokat nem változtatják meg.

# A szerződés célja

1. A jelen szerződést Felek azzal a céllal kötik, hogy a Vagyonkezelő a vagyonkezelési szerződés keretében gondoskodjon a Vagyonkezelésbe adók víziközmű vagyonával való szakszerű gazdálkodásról (annak üzemeltetéséről, felújításáról, pótlásáról*,* a lehetőségek függvényében korszerűsítéséről, műszaki fejlesztéséről) és az e vagyoni körbe tartozó víziközmű-rendszer vonatkozó jogszabályok szerinti működtetéséről.
2. A Vagyonkezelésbe adók jelen szerződés szerinti vagyontárgyakat a I. fejezetben felsorolt törvények, valamint a Számviteli törvény (továbbiakban: Sztv.) előírásai alapján a Vagyonkezelőnek vagyonkezelésbe adják - a Vagyonkezelő pedig vagyonkezelésébe veszi azt.
3. Vagyonkezelésbe adók kijelenik, hogy e szerződés időtartama alatt a víziközművek üzemeltetésére más üzemeltetővel üzemeltetési jogviszonyt nem létesítenek.

# A szerződés tárgya

1. A szerződés tárgyát képezi a Vagyonkezelésbe adók tulajdonába, mint korlátozottan forgalomképes törzsvagyonba tartozó víziközmű vagyon, azaz a *Szentbékkálla ivóvízellátó víziközmű-rendszer* (MEKH azonosító kód: 11-07092-1-002-00-02) közmű vagyontárgyai, valamint a hozzá kapcsolódó rendszerfüggetlen víziközmű-elemek kezelése, a vagyonkezelésbe adott közművekkel való rendeltetésszerű gazdálkodás, és a víziközművek működtetése.
2. Jelen szerződés szerinti víziközmű szolgáltatás ellátási területe a Vagyonkezelésbe adók közigazgatási területe.
3. A jelen szerződéssel vagyonkezelésbe adott vagyon egyes elemeinek tételes megnevezését, mennyiségét és a tulajdoni viszonyokat a jelen szerződés *1.sz., elválaszthatatlan melléklete* tartalmazza. A vagyontárgyak vagyonkezelésbe adása a Vagyonkezelésbe adók nyilvántartási adatai szerinti értéken történik. Az alkalmazott értékcsökkenési leírási kulcsokat a Vagyonkezelő hatályos szabályzatai alapján alkalmazza.

A Vagyonkezelésbe adók jelen szerződés aláírását követően, legkésőbb 2018. július 31-ig jelen szerződést kiegészítik a vagyonkezelésbe adott ingatlanok helyrajzi számos jegyzékével (*2. sz. melléklet).* Vagyonkezelő a melléklet elkészítéséhez az igényelt szakmai segítséget biztosítja.

Vagyonkezelő e szerződés alapján fennálló vagyonkezelési jogát jogosult az ingatlan-nyilvántartásba bejegyeztetni.

4. A szerződés tárgyát képezik, az *1.sz. mellékletben* felsorolt víziközművek fejlesztésén túl, jelen szerződés aláírását követően üzembe lépő – a Vagyonkezelésbe adók beruházásában megvalósuló, illetve más módon tulajdonába kerülő – víziközmű-rendszerbővítések, illetve új víziközmű-rendszerek is, melyek vagyonkezelésbe adásáról a Vagyonkezelésbe adók kötelesek gondoskodni. A leltár szerinti vagyonkezelésbe adásról, vagyonkezelésbe vételről a Felek külön jegyzőkönyvet vesznek fel. A Vagyonkezelő leltári felelőssége csak a vagyonkezelésbe átvett közművagyon elemeire és a rendszerfüggetlen vagyonelemekre áll fenn.

A jegyzőkönyvben rögzíteni kell az átadott eszközök, művek átadáskori állapotát, üzemképességét, átadáskori értékét, valamint a kapcsolódó ingatlanok adatait.

Amennyiben a Vagyonkezelésbe adók a beruházáshoz az Európai Unió pénzügyi támogatását igénybe veszik, a vagyonkezelésbe adásnál a támogatás felhasználásának szabályairól szóló rendeleteket is alkalmazniuk kell.

# A vagyonkezeléshez kapcsolódó jogok és kötelezettségek

1. A Vagyonkezelő e szerződés alapján jogosult a Vagyonkezelésbe adók tulajdonában álló, az *1.sz. mellékletben* részletezett víziközművek működtetésére, és ennek során azok birtoklására, használatára és hasznainak szedésére. A Vagyonkezelőt - ha jogszabály másként nem rendelkezik – megilletik a Vagyonkezelésbe adók jogai és terhelik kötelezettségei – ideértve a vagyonkezelésbe kapott vagyon vonatkozásában a Sztv. szerinti könyvvezetési és beszámoló-készítési kötelezettsége is – azzal, hogy a vagyont nem idegenítheti el, továbbá használati joggal, szolgalommal vagy más dologi joggal nem terhelheti meg, biztosítékul nem adhatja, valamint a vagyonkezelői jogot harmadik személyre - a törvényben foglalt kivétellel - nem ruházhatja át és nem terhelheti meg.

2. Vagyonkezelésbe adók a Vagyonkezelő részére a jelen szerződés III. fejezetében megfogalmazott víziközművek működtetésére nézve mind a jelenleg meglévő és átadásra kerülő, mind a jövőben megépülő víziközművek vonatkozásában kizárólagos jogot biztosítanak jelen szerződés időbeli hatálya alatt. A Vagyonkezelő a vagyonkezelői jogot kizárólagosan birtokolja. A Vagyonkezelő a hatályos jogszabályokban meghatározott feltételek szerint jogosult a víziközművel, e víziközmű-szolgáltatáson kívül vállalkozási tevékenységet folytatni kizárólag úgy, hogy az nem veszélyeztetheti e víziközmű-szolgáltatás folyamatos és biztonságos ellátását, továbbá nem okoz a víziközműben állagromlást. A Vagyonkezelő a víziközművek működtetésének jogát másnak el nem idegenítheti, gyakorlását át nem engedheti, nem pénzbeli hozzájárulásként más gazdasági társaságba nem viheti, más hasonló jogügyletben nem hasznosíthatja, és meg nem terhelheti.

3. A Vagyonkezelő vállalja, hogy

a.) a vagyonkezelésébe vett vagyonnal rendeltetésszerűen gazdálkodik, az általában elvárható gondossággal úgy, hogy a jelen szerződés alapján vagyonkezelésében lévő közművekkel ellátott területen biztosított legyen az ivóvízellátás;

b.) a rábízott víziközmű üzemképességének fenntartásáról, a megfelelő üzemeltetésről és karbantartásról, jó gazda gondosságával gondoskodik. A víziközmű vagyon felújításáról (rekonstrukció), korszerűsítéséről és szükséges eszközpótlásról, legalább a vagyoni eszközök elszámolt értékcsökkenésének a víziközmű szolgáltatási díjbevételben megtérülő mértékében gondoskodik és e célokra az értékcsökkenésnek megfelelő mértékben tartalékot képez. Erről a Vagyonkezelő évenként egyszer a Vagyonkezelésbe adónak tájékoztatást ad. Ha a vagyoni eszközöknek a számviteli törvény előírásai szerint elszámolt értékcsökkenésére a víziközmű szolgáltatási díj – annak értékcsökkenési leírás része – nem nyújt fedezetet, a díjhányadot meghaladó mértékű értékcsökkenés vonatkozásában a Vagyonkezelőt nem terheli a felújítási, korszerűsítési és műszaki fejlesztési kötelezettség. Ennek folyományaként a szolgáltatási díjban meg nem térülő hosszú lejáratú kötelezettség elengedéséről a tulajdonos Önkormányzatoknak minden évben képviselőtestületi határozatot hoznak. A kötelezettség módosított összegéről Vagyonkezelő a Vagyonkezelésbe adót legkésőbb tárgyévet követő év április 15-ig írásban tájékoztatja;

c.) a hatályos Vksztv.-nek megfelelően gördülő fejlesztési, felújítási-, pótlási-, és beruházási tervet készít, az arra irányadó mindenkor hatályos miniszteri rendeletben foglalt formában és tartalommal;

d.) a víziközmű rendszer működtetését biztonságosan, hatékonyan és megbízhatóan, a vízügyi, közegészségügyi, környezetvédelmi, természetvédelmi és vízvédelemmel kapcsolatos követelmények betartásával, valamint az ellátásbiztonság figyelembe vételével végzi, a rendelkezésre álló kapacitás mértékéig a művek műszaki és üzembiztonsági színvonalán, a jelen szerződés szerinti víziközmű rendszerre kiadott vízjogi üzemeltetési engedélyek szerint;

e.) a víziközmű-fejlesztéseket a hatályos jogszabályok és a Felek által meghatározott terjedelemben és időben úgy végzi el, hogy az általa üzemeltetett víziközmű-rendszer a víziközmű-szolgáltatási ágazatok vonatkozásában hosszú távon is ki tudja elégíteni az ésszerű igényeket;

f.) folyamatosan megfelel az egészséget veszélyeztető, valamint a biztonságos munkavégzésre vonatkozó mindenkori jogszabályi rendelkezéseknek;

g.) folyamatosan megfelel a víziközmű üzemeltetés személyi- és tárgyi feltételeire vonatkozó mindenkori jogszabályi rendelkezéseknek;

h.) a közművagyon üzemeltetése során keletkező hulladékokat, esetleges veszélyes anyagokat a környezetvédelmi jogszabályok maradéktalan betartásával kezeli, illetve azokat lehetőség szerint az üzemeltetés költségeinek csökkentése érdekében hasznosítja.

4. Vagyonkezelő a Vagyonkezelésbe adóktól a vagyonkezelési jogot ellenérték nélkül szerezte meg.

5. Felek megállapodnak, hogy Vagyonkezelő a Vagyonkezelésbe adóknak a vagyonkezelési jog gyakorlásáért, az éves ivóvíz szolgáltatás értékesítés mennyiségétől függő vagyonkezelési díjat fizet. A vagyonkezelési díjat Felek úgy állapítják meg, hogy az jogfolytonosság miatt megegyezik a I. 1. pontjában körülírt vagyonkezelési szerződés után fizetendő, a miniszter által jóváhagyott vagyonkezelési díjjal. A vagyonkezelési díj számlázási ütemezését jelen szerződés mindenkori *3.sz. mellékletében* rögzítik a felek. A vagyonkezelési díj összegének mértéke nem haladhatja meg a szolgáltatási díjban a miniszter által jóváhagyottat.

A vagyonkezelési díj így megállapított összegét a Vagyonkezelésbe adók – évente két alkalommal, az értékesített mennyiségek ismeretében – számlázzák a Vagyonkezelő felé.

6. Amennyiben a Vagyonkezelésbe adók javára – vízügyi hatósági határozat, vagy más okirat alapján – az ingatlan-nyilvántartásba bejegyzendő, vízvezetési szolgalmi jogot alapítanak, a szolgalmi jog gyakorlására a Vagyonkezelő jogosult és kötelezett.

7. Amennyiben a Vagyonkezelő által végzett víziközmű-fejlesztés során vízvezetési szolgalmi jogot kell alapítani, azt a Vagyonkezelő a Vagyonkezelésbe adó javára és költségére alapítja.

8. Szerződő Felek megállapodnak abban, hogy a vagyonkezelésbe adott ingatlanokhoz kapcsolódó, de eddig elmaradt szolgalmi jog bejegyzéseket a Vagyonkezelésbe adók megbízásából és költségén a Vagyonkezelő is elvégezheti.

9. Vagyonkezelő vállalja, hogy a Vksztv. 6. § (3a) bekezdése, valamint a Ptk. 6:440, alapján a vagyonbiztosításról, mint vagyonkezelő e szerződés aláírásától gondoskodik.

10. A víziközmű-működtetés meghatározott részének kiszervezéséhez a Vksztv.-ben és a végrehajtására kiadott 58/2013. (II.27.) Kormányrendeletben előírt engedély, illetve tájékoztatási kötelezettség szükséges. A harmadik személytől víziközmű működtetése érdekében igénybe vett tevékenység körébe tartozó tevékenység esetében a Vagyonkezelő úgy felel a jogszabályokban vagy hatósági határozatban meghatározott kötelezettségei teljesítéséért, mintha az adott tevékenységet maga végezte volna.

E körben a Vagyonkezelő kötelezettséget vállal arra, hogy a jogszabályban foglalt kiszervezett tevékenységek tájékoztatási és engedélyezési kötelezettségének jelen szerződés hatálya alatt eleget tesz.

11. Felek a víziközmű szolgáltatást felügyelő Hivatalnak minden olyan tájékoztatást és adatot kötelesek megadni, amely annak hatósági díjelőkészítő és díjfelügyeleti tevékenységéhez szükséges.

# A vagyonkezelés keretében végzett közszolgáltatás részletes feltételei

1. A víziközmű vagyonkezelés szakmai és személyi feltételeinek általános szabályai
	1. Vagyonkezelő a közszolgáltatás teljes időtartama alatt gondoskodni köteles a közszolgáltatás - hatályos jogszabályokban előírt - szakmai és személyi feltételeinek biztosításáról.
2. A közszolgáltatás ellátásával kapcsolatos elvárások, jogok és kötelezettségek
	1. A Vagyonkezelésbe adók kötelezettségei:
3. a közszolgáltatás hatékony és folyamatos ellátásához a Vagyonkezelő számára szükséges információk és adatok szolgáltatása;
4. a településen működtetett különböző közszolgáltatások összehangolásának elősegítése;
5. kizárólagos jog biztosítása a Vagyonkezelő részére az önkormányzat tulajdonában lévő, – és a közszolgáltatás ellátásához szükséges – mindenkori vagyontárgyak használatára, és hasznosítására;
6. a víziközművek elhelyezéséhez szükséges, szolgalmi jogi és egyéb használati jogi megállapodások megkötése, és ezeknek vagyonkezelő rendelkezésre bocsátása;
7. új víziközmű fejlesztése és beruházások megvalósítása.
	1. A Vagyonkezelő általános kötelezettségei a közszolgáltatással kapcsolatban:
		1. A Vagyonkezelő köteles a Hivatal által jóváhagyott Üzletszabályzatban foglaltakat betartani.
		2. A Vagyonkezelő köteles a meghatározott közszolgáltatás folyamatos és teljes körű ellátására.
		3. A Vagyonkezelő kötelezettséget vállal arra, hogy a víziközművek üzemeltetéséről szóló rendelet alapján, figyelembe véve a Vksztv. előírásait is a víziközmű teljes körű üzemeltetését ellátja, ezen belül különösen:

 a.) A napi üzemeltetéshez üzemeltető személyzetet biztosít.

 b.) A szakmai irányításhoz szakképzett vezetőt biztosít.

 c.) A víziközmű üzemeltetéshez ügyeleti személyzetet biztosít.

 d.) A felhasználók részére ügyfélszolgálatot működtet.

 e.) A víziközmű-rendszer teljes körű karbantartásához és hibaelhárításához
 az anyagokat, az eszközöket, és a személyzetet biztosítja.

 f.) Munkaidőn kívüli időszakra a hiba- és kárelhárítás elvégzésre folyamatosan rendelkezésre álló ügyeleti rendszert működtet, valamint az ehhez szükséges feltételeket biztosítja.

 g.) Az üzemeltetett rendszerre vagyonbiztosítást, és a harmadik személynek okozott károk megtérítésére felelősségbiztosítást köt.

 h.) Az üzemeltetési szabályzatot elkészíti.

 i.) Az üzemeltetési engedély hatályosságát fenntartja.

 j.) Az üzemeltetés során a munkavédelmi előírásokat betartja és betartatja.

 k.) A vízdíj és csatornadíj számlákat elkészíti.

 l.) A víziközmű szolgáltatási díjat beszedi.

 m.) A hátralékokat kezeli.

 n.) Felhasználói nyilvántartást felveszi, és folyamatosan vezeti.

 o.) A felhasználói, egyedi szolgáltatási szerződéseket megköti.

 p.) Az üzemeltetett eszközök leltárszerű felvételét elkészíti, és a válto-
 zásokat folyamatosan vezeti.

 q.) A működtetéshez szükséges szolgáltatókkal a szolgáltatási szerződéseket megköti, s ennek egyszeri és folyamatos költségeit viseli.

 r.) Fejlesztés-bővítés esetén üzemeltetői szaktanácsadást, véleményt ad az
 önkormányzat, illetve az általa megbízottak részére.

 s.) Az önkormányzatok kérésére a működtetésről évi egy alkalommal
 tájékoztatást ad.

 t.) A hatóságok és egyéb szervek által előírt adatszolgáltatási
 kötelezettségeket teljesíti.

 u.) A hatósági eljárások és előírások, nyilvántartási kötelezettségek,
 esetleges bírságok költségeit viseli.

 v.) Vállalja a gördülő fejlesztési terv elkészítését (felújítási és pótlási terv,
 valamint beruházási terv) és a Hivatalnál jóváhagyatja azt.

w.) Vállalja a víziközmű vagyon felújításának körében a víziközmű jogszabályi követelményeknek biztonsággal eleget tevő állapotának megőrzését, továbbá annak műszaki fejlesztését, legalább a vagyoni eszközök elszámolt értékcsökkenésének a víziközmű-szolgáltatási díjbevételben megtérülő mértékében.

x.) A víziközmű-fejlesztési hozzájárulás beszedéséről a hatályos jogszabályoknak megfelelően intézkedik. Dönt a víziközmű-fejlesztési hozzájárulás felhasználásáról és elszámolásáról a hatályos jogszabályoknak és a részvénytársaság üzletszabályzatában rögzítetteknek megfelelően.

 y.) A vagyonkezelésbe vett eszközök után az amortizációs politikája

 szerinti értékcsökkenést elszámolja.

1. A Vagyonkezelő ágazat-specifikus kötelezettségei:

a) a közszolgáltatással kapcsolatos, meghatározott adattartalmú

nyilvántartások vezetése és adatszolgáltatások teljesítése, az
ügyfélszolgálat, ügyfélpanaszok, bejelentések kezelésének részletes
szabályai szerint.

4. A közszolgáltatás teljesítése alóli mentesülés szabályai:

Részben vagy egészben mentesül a Vagyonkezelő a közszolgálat teljesítése alól, ha azt elháríthatatlan külső körülmény meggátolja.

#  A vagyonkezeléssel összefüggő tájékoztatási kötelezettségek, ellenőrzési jogosultságok, azok rendje és terjedelme

1. A Vagyonkezelő kötelezettséget vállal arra, hogy a gördülő fejlesztési tervben foglaltak maradéktalan teljesítése érdekében a mindenkor hatályos jogszabályi rendelkezéseknek megfelelő tartalommal a Vagyonkezelő írásban javaslatot készít, illetve annak véglegesítése előtt egyeztet Vagyonkezelésbe adókkal.

2. Felek megállapodnak abban, hogy az államháztartás szervezeteinek beszámolási és könyvvezetési kötelezettségeinek szabályairól szóló mindenkor hatályos jogszabály rendelkezései alapján a Vagyonkezelésbe adók könyvviteli mérlegében kimutatott eszközeire – ezen belül a víziközmű-vagyonra – vonatkozó éves leltározási kötelezettség teljesítése érdekében együttműködnek, a szükséges adategyeztetést elvégzik, a másik fél adatbekérését teljesítik.

3. Új víziközmű vagyon létrehozására irányuló beruházás eredményeképpen létrejövő víziközmű vagyon esetén a Vagyonkezelésbe adók kötelesek a Vagyonkezelőt tájékoztatni a számviteli nyilvántartásba vételről, valamint a létrejött víziközmű-vagyon műszaki paramétereiről.

4. Felek rögzítik, hogy a Vksztv. 61.§-ban foglalt felhatalmazás alapján személyes adat kezelésére Adatkezelőként feljogosítottak, az adatkezelés és a Hivatal részére történő adatszolgáltatás tekintetében együttműködésre kötelezettek.

5. Vagyonkezelésbe adók jogosultak a vagyonkezelésbe átadott vagyon üzemeltetésével, felújításával, pótlásával kapcsolatos mindennemű vagyonkezelői tevékenység ellenőrzésére, illetve a Vagyonkezelőtől e tevékenységgel összefüggésben adatokat, információkat kérni.

6. A Vagyonkezelő jogosult ellenőrizni minden olyan, az üzemeltetést érintő munkálatot, amelyet a Vagyonkezelésbe adók megrendelésére, vagy megbízása alapján harmadik személy végez.

7. Ennek érdekében a Vagyonkezelő rendelkezésére kell bocsátani az előterveket, valamint az engedélyezési és a kivitelezési terveket, valamint mindazon információt, amely a munkálatok megítélhetőségéhez szükséges.

8. Ez a jog kiterjed a kivitelezés, a műszaki átadás-átvétel nyomon követésére is. A Vagyonkezelésbe adók ennek érdekében a garanciális jogok Vagyonkezelő általi érvényesítéséhez szükséges okiratokat szükség szerint átadják a Vagyonkezelő részére.

9. A Vagyonkezelésbe adók írásban kötelesek értesíteni a Vagyonkezelőt a munkák megkezdéséről. A Vagyonkezelő tartozik megjelenni az átadáson, ahol jogosult észrevételeket tenni, melyeket jegyzőkönyvben rögzítenek.

10. A Vagyonkezelő a nem megfelelő minőségű, szakszerűtlen, vagy a jóváhagyott tervtől eltérő munka esetében, az észlelt hiba (hiányosságok) súlyától függően, tudomására jutását követően azonnal köteles jelezni és kezdeményezheti a Vagyonkezelésbe adóknál a munka azonnali leállítását, javítást, cserét, az egész munka átvételének megtagadását.

11. Abban az esetben, ha jogos észrevételeire érdemi intézkedés nem történik, az új létesítmény üzemeltetését a Vagyonkezelő feltételekhez kötheti, vagy adott esetben megtagadhatja.

12. Amennyiben az észlelt hiányosságokat és/vagy hibákat a Vagyonkezelő a munkálatok során nem jelzi a Vagyonkezelésbe adóknak, vagy ha azokkal kapcsolatos észrevételeit az átadásnál sem teszi meg, úgy nem tagadhatja meg a tárgyi eszköz üzemeltetés céljából való átvételét.

13. Amennyiben a Vagyonkezelő megismerhette a terveket, és figyelemmel kísérte a kivitelezést, és arra észrevételt nem tett, az átvétel kötelezettsége alól való mentesülése érdekében nem hivatkozhat sem a tervek, sem a kivitelezés hiányosságaira. Ez azonban nem zárja ki, hogy a Vagyonkezelő kártérítési, vagy egyéb polgári jogi igényét a Vagyonkezelésbe adókkal szemben érvényesítse.

# A beruházások kezelése

1. A **Vagyonkezelő** a vagyonkezelésbe vett vagyon után elszámolt értékcsökkenés alapján képződött, a víziközmű szolgáltatási díjbevételben megtérülő forrást a kezelt meglévő víziközmű vagyon pótlására, felújítására, korszerűsítésére, műszaki fejlesztésére (kapacitásának bővítésére, üzembiztonságának növelésére) fordíthatja.

A beruházások forrását képezi a településen a Vksztv. előírásai szerint a **Vagyonkezelő** által, és a **Vagyonkezelő** javára beszedett közműfejlesztési hozzájárulás is, amit **Vagyonkezelő** kizárólag a Vksztv.-ben meghatározott víziközmű fejlesztésre fordíthat. A hozzájárulás felhasználásáról a **Vagyonkezelő** a **Vagyonkezelésbe adók** felé évente egy alkalommal tájékoztatást ad.

2. Vagyonkezelő a Vagyonkezelésbe adók által átadott közművek pótló beruházásaira és felújításaira, valamint korszerűsítő, műszaki fejlesztéseire a Vksztv. előírásai szerinti gördülő fejlesztési tervet készít. A terv tartalmazza a tervezett elszámolandó és a víziközmű szolgáltatási díjbevételben megtérülő értékcsökkenés összegét, egyéb fejlesztési forrásokat, a tervezett pótló beruházások és felújítások, korszerűsítő, műszaki fejlesztések várható költségét összesen, valamint ezek különbözetét is.

Amennyiben a tárgyévben elszámolt és a közmű díjakban megtérült értékcsökkenés összege meghaladja a tárgyévi beruházások és felújítások összegét, a különbözetként jelentkező összeg, mint tartalék a következő évek pótlásaira és felújításaira szolgál.

3. A Vagyonkezelésbe adók jogosultak a tárgyévet megelőző év augusztus 31-ig az általuk szükségesnek ítélt pótló beruházásokra és felújításokra javaslatot tenni, a gördülő fejlesztési tervet véleményezni.

4. Vagyonkezelő felelőssége a vagyonkezelt eszközök vonatkozásában addig a szintig terjed, amíg az eszközök felújításához, pótlásához szükséges anyagi forrásokat a víziközmű szolgáltatásért felelős miniszter a Hivatal által javasolt díjak figyelembevételével rendeletben megállapítja.

5. A pótlási, a felújítási, a korszerűsítési, műszaki fejlesztési, valamint a karbantartási munkák fogalmi meghatározását a Vagyonkezelő mindenkori felújítási szabályzata tartalmazza, melyet Vagyonkezelésbe adók kérésre, részükre megküld. A fenti meghatározásokat tartalmazó szabályok esetleges változásáról a Vagyonkezelő a Vagyonkezelésbe adókat folyamatosan tájékoztatja.

6. Jelen szerződés nem érinti a Vagyonkezelésbe adók ivóvíz szolgáltatással kapcsolatos Nvtv. vagy Vksztv. szerinti új víziközmű létesítési, beruházási kötelezettségét, az a vagyonkezelés létrejötte után is a Vagyonkezelésbe adók feladata.

#  A közművekkel kapcsolatos nyilvántartási és adatszolgáltatási feladatok

1. Vagyonkezelő a saját mérlegében eszközként mutatja ki a vagyonkezelésébe vett - az önkormányzati törzsvagyon részét képező - eszközöket is, a hosszú lejáratú kötelezettségeivel szemben.

2. Vagyonkezelő a vagyonkezelésbe vett vagyont a Sztv. előírásai, valamint a saját Számviteli Politikájában és belső szabályzataiban meghatározott módon elkülönítve tartja nyilván. A nyilvántartás tételesen tartalmazza a vagyonkezelt eszközök könyv szerinti bruttó és nettó értékét, az elszámolt értékcsökkenés összegét, az azokban bekövetkezett változásokat.

3. Vagyonkezelő, a vagyonkezelésbe vett víziközművekkel végzett szolgáltatási tevékenységei bevételeit és ráfordításait víziközmű szolgáltatásonként külön-külön, és egyéb vállalkozási tevékenységeitől elkülönítetten tartja nyilván, a saját Számviteli politikájában rögzítettek szerint.

4. A közművek üzemeltetése során a teljesen elhasználódott és/vagy feleslegessé vált vagyontárgyakról a Vagyonkezelő írásban tájékoztatja a Vagyonkezelésbe adókat. A tájékoztatás tartalmazza a hasznosításra vonatkozó javaslatot is. A Vagyonkezelésbe adót a tájékoztatást követő 30 napon belül - illetve amennyiben a vagyontárgy megszerzéséről való döntés a Vagyonkezelésbe adók képviselő testületei vagy bizottságai hatáskörébe tartozik, annak soron következő ülését követő 8 napon belül - értesítheti a Vagyonkezelőt, amennyiben a felesleges vagyontárgyra igényt tart. Ezt követően a Vagyonkezelő a felesleges vagyontárgyakkal kapcsolatos eljárást lefolytatja, beleértve a vagyontárgy hasznosítását vagy a Vagyonkezelésbe adók részére – igény esetén – történő visszaszolgáltatását is.

Amennyiben a felesleges vagyontárgy maradványértékkel rendelkezik, és a hasznosítás nem eredményez bevételt, illetve az esetleges bevétel kevesebb a maradványértéknél, a Vagyonkezelő jogosult a maradványértéket könyveiből kivezetni, és a vagyonkezeléssel kapcsolatos hosszú lejáratú kötelezettségét csökkenteni.

Amennyiben a hasznosítás bevétele meghaladja a felesleges vagyontárgy könyv szerinti maradványértékét, a többletet a Vagyonkezelő a vagyonkezelt eszközök felújítására, pótlására köteles fordítani.

A kötelezettségek változásáról Vagyonkezelő értesíti a Vagyonkezelésbe adókat.

5. Vagyonkezelésbe adók a Vagyonkezelő adatközlése alapján vezetik számviteli nyilvántartásaikat, a vagyonkezelésbe adott eszközök értékét.

6. A Társaság által alkalmazott díjrendszer felépítése:

1. **alapdíj:** a fogyasztással arányos díjon felül az alapdíj meghatározására, a Vksztv-ben rögzítetteknek megfelelően történik a javaslattétel,
2. **fogyasztással arányos díj:** négyes tagolású, és a Vksztv. díjra vonatkoztatható alapelvein nyugszik.

7. Vagyonkezelésbe adók jogosultak a vagyonkezelésbe adott vagyont, annak nyilvántartását, kapcsolódó pénzügyi elszámolásait ellenőrizni. Az ellenőrzés során és az ellenőrzés érdekében minden nyilvános, a közművagyonra és a vagyonkezelésre, annak eredményességére vonatkozó adatba, okiratba betekinthetnek, arról adatszolgáltatást kérhetnek.

8. A víziközmű vagyon leltározását a Vagyonkezelő végzi a Leltározási szabályzata alapján. A leltározás ütemezéséről a Vagyonkezelésbe adókat tájékoztatja, akinek kijelölt képviselője jogosult a leltározásban részt venni, azt ellenőrizni. A leltározás során fellelt vagy hiányzó eszközök értékével - a Vagyonkezelésbe adók egyidejű értesítése mellett – módosítja a nyilvántartásait.

9. Vagyonkezelő a jelen szerződés alapján vagyonkezelt vagyon nyilvántartási összértékében bekövetkezett - 5 %-os mértéket meghaladó – csökkenésről (pl. elemi kár, stb.), annak tudomására jutásakor írásban tájékoztatja a Vagyonkezelésbe adókat, akik a Vagyonkezelő felé intézkedni jogosultak. Amennyiben a Vagyonkezelő részéről szándékos, vagy súlyosan gondatlan magatartás tapasztalható, a Vagyonkezelésbe adók jogosultak a jelen szerződés IX. 3., valamint a XII. 3. pontjai szerint eljárni.

#  A kockázat és kárviselés módja, vagyonvédelmi előírások, kártérítési felelősség

1. A Vagyonkezelő a vagyonkezelésbe vett vagyontárgyakat rendeltetésszerűen, az elvárható legnagyobb gondossággal köteles használni és üzemeltetni, továbbá annak állagát köteles megóvni, azzal, hogy a vagyontárgy neki felróható esetleges megsemmisüléséből vagy megrongálódásából eredő kárért a polgári jog általános szabályai szerint felelősséggel tartozik, az ezzel járó kockázatokat viselni köteles.

2. Vagyonkezelő a III. pont alapján kezelt vagyonra tűz- és elemi károk elleni vagyonbiztosítást köt. A vagyonkezelésbe vett eszközökön bekövetkezett káresemények után biztosító által megfizetett kártérítés a Vagyonkezelőt illeti, amelynek összegét a Vagyonkezelő a megrongálódott vagyontárgy helyreállítására fordítja.

3. A szerződés időtartama alatt a vagyonkezelésbe vett eszközök megsemmisülése, vagy megrongálódása folytán bekövetkező olyan károkért, amelyek a Vagyonkezelő felróható magatartására vezethetők vissza, a Vagyonkezelő a Vagyonkezelésbe adók felé a Ptk. szerződéses károkozásra vonatkozó rendelkezései szerint tartozik kártérítési felelősséggel.

4. A vagyonkezelésbe adott vagyontárgyak működtetése során harmadik személynek okozott károkért a Vagyonkezelő a Ptk. szerződésen kívüli károkozásra vonatkozó rendelkezései szerint felel. Ezen károk megtérítése végett a Vagyonkezelő felelősségbiztosítási szerződést köt.

#  Szavatossági jogok és kötelességek

1. A Vagyonkezelésbe adók szavatolják, hogy a *1. sz. mellékletben* felsorolt vagyontárgyak kizárólagos tulajdonukban állnak.

2. A Vagyonkezelésbe adók szavatolják, hogy a *1. sz. mellékletben* felsorolt víziközmű-vagyontárgyak per-, teher és igénymentesek, ide nem értve a támogatási szerződésből eredő igényeket és kötelezettségeket, valamint a víziközmű-üzemeltetését nem akadályozó vezetékjogokat.

3. A Vagyonkezelő jelen okirat aláírásával szavatossági felelősséget vállal a víziközmű-szolgáltatási tevékenység mindenkor hatályos jogszabályoknak megfelelő végzésére és az esetlegesen előforduló hibás teljesítésért a Ptk. szerint köteles helytállni.

4. Amennyiben új víziközmű-vagyon létrehozását érintő munkálatokkal kapcsolatban a Vagyonkezelésbe adók garanciális igényeiket annak lejáratát megelőző 30. napig nem érvényesítik, úgy a Vagyonkezelő belátása szerint a Vagyonkezelésbe adók képviselőjeként jogosult ezen garanciális igényeket annak kötelezettjével szemben érvényesíteni. A képviselet azonban nem mentesíti a Vagyonkezelésbe adókat a jelen Szerződés szerinti, a Vagyonkezelő irányában fennálló szavatossági kötelezettségei alól.

#  A szerződés időbeni hatálya

1. A jelen szerződés, mely a I. 1. pontban körülírt vagyonkezelési szerződés módosításaként és egységes szerkezetbe foglalásaként értelmezendő, az aláírása napjától érvényes és a Hivatal jóváhagyó határozata jogerőre emelkedését követően 2018. január 1-jétől hatályos.

2. A szerződés, a I. 1. pontban körülírt szerződés módosításaként tekintendő, ezért annak időtartamát változatlanul hagyva, határozatlan időre szól.

# A szerződés megszűnése, megszűntetése, módosítása, és szerződésszegés

1. E szerződést a felek írásban, közös megegyezéssel megszüntethetik.

2. A vagyonkezelői szerződés megszűnik:

1. a XII/3. pontban részletezett rendkívüli felmondással;
2. a Vagyonkezelő jogutód nélküli megszűnésével;
3. az adott vagyontárgyra vonatkozóan a vagyontárgy megsemmisülésével;
4. amennyiben a Hivatal közérdekű üzemeltetőt jelöl ki.
5. **Vagyonkezelésbe adók** a vagyonkezelési szerződést az év végére szólóan, de legalább 8 hónapos felmondási idővel akkor szüntethetik meg, ha:
6. a Vagyonkezelő tekintetében a jogszabályok (így különösen a Vksztv., a környezet védelmére vagy a vízgazdálkodásra vonatkozó jogszabályok) vagy a rá vonatkozó hatósági határozatok előírásainak víziközmű-szolgáltatás során történő súlyos megsértését jogerősen megállapították;
7. ha a Vagyonkezelő a vagyonkezelési szerződésben megállapított kötelezettségét súlyosan vagy huzamosan megszegte,
8. a Vagyonkezelő a vele szemben a vagyonkezelési szerződés megkötését megelőzően megindult csőd- vagy felszámolási eljárásról a Vagyonkezelésbe adókat nem tájékoztatta, vagy a Vagyonkezelővel szemben a vagyonkezelési szerződés hatályának időtartama alatt csőd- vagy felszámolási eljárás indul,
9. Vagyonkezelő adó-, illeték-, vám- vagy társadalombiztosítási járulék tartozása több mint hat hónapja lejárt, és ennek megfizetésére halasztást nem kapott.

4. Vagyonkezelésbe adók a Vagyonkezelővel megkötött vagyonkezelői szerződést azon közművekre vonatkozóan, amelyek a Vagyonkezelő anyagi szerepvállalásával jöttek létre, rendes felmondással nem mondhatják fel.

Amennyiben rendkívüli felmondásra kerül sor, úgy a jelen szerződés megszűnésével egyidejűleg a Vagyonkezelésbe adók egy összegben kötelesek megfizetni a Vagyonkezelőnek azt az összeget, amelyet a Vagyonkezelő a Vagyonkezelésbe adók tulajdonába került közművek megépítése céljából részükre megelőlegezett.

A Vagyonkezelésbe adók által fizetendő összeg csökken a Vagyonkezelő pénzügyi szerepvállalásával megvalósult közművek üzemeltetése során a Vagyonkezelő által beszedett víz*-* és csatornaszolgáltatási díjakból már megtérült összeggel.

5. Amennyiben a Hivatal határozatban közérdekű üzemeltetőt jelöl ki, akkor annak birtokba lépésével egyidejűleg az érintett közműrendszerre vonatkozóan fennálló korábbi üzemeltetési jogviszony hatályát veszti.

* + 1. Felek jelen szerződést kizárólag közös megegyezéssel, írásban módosíthatják.

7. Felek e szerződést a Vksztv. 20.§-ában foglaltak szerinti szerződésszegés esetén az abban meghatározott módon és határidővel megszűntethetik.

#  Elszámolás a vagyonnal

1. A szerződés megszűnése esetén a Felek kötelesek elszámolni egymással a kezelt vagyonnal, valamint a kezelt vagyonnak a kezelésbe adás időpontjában fennálló állapotához (értékéhez) viszonyítottan bekövetkezett különbözetével.

2. Vagyonkezelő által előre finanszírozott - de a díjban a vagyonkezelői jog megszűnése időpontjáig értékcsökkenésként még meg nem térült - pótlási és felújítási korszerűsítési, műszaki fejlesztési munkák könyv szerinti nettó értékét a Vagyonkezelésbe adók kötelesek a Vagyonkezelő részére a vagyonkezelői szerződés megszűnését követő 6 hónapon belül megtéríteni.

3. Vagyonkezelő a vagyonkezelői jog megszűnését követő 6 hónapon belül köteles elszámolni a tartalékként képzett - de a vagyonkezelési szerződés megszűnése időpontjáig még fel nem használt - amortizáció összegével.

4. Felek vállalják, hogy egymással szembeni követeléseik meg nem fizetése esetén, a késedelem idejére, a mindenkori jegybanki alapkamat háromszorosának megfelelő mértékű késedelmi kamatot fizetnek a másik fél részére a tartozás teljes összege után.

5. A szerződés megszűnésekor a Vagyonkezelésbe adók kötelesek gondoskodni a vagyonkezelői jog ingatlan nyilvántartásból való törléséről.

1. Amennyiben a vagyonkezelési szerződés azért szűnik meg, mert a Hivatal közérdekű üzemeltetőt jelöl ki, szerződő felek kötelesek egymással haladéktalanul elszámolni az 1-5. pontokban írtakon kívül a vagyonkezelésbe adott mindennemű ingatlan- és ingóvagyonnal, valamint vagyoni értékű joggal, és azokat Vagyonkezelésbe adók birtokába adni.

Felek egymással és a Hivatallal egyaránt kötelesek együttműködni azért, hogy a Hivatal által határozatban kijelölt közérdekű üzemeltető zavartalanul kerüljön birtokba.

# Jogviták rendezése

1. Felek rögzítik, hogy jelen szerződés teljesítése érdekében egymással szorosan együttműködnek. A szerződés teljesítése során felmerült esetleges vitás kérdésekben kötelesek megkísérelni az egyezségkötést. Amennyiben a Felek között nem jön létre egyezség, úgy igényüket bírósági úton érvényesíthetik. Felek az esetleges jogviták rendezésére az értékhatártól függően a Veszprémi Járásbíróság vagy a Veszprémi Törvényszék kizárólagos illetékességét kötik ki.

2. A jelen szerződésben nem szabályozott kérdésekben, a szerződésben használt fogalmak értelmezésénél az I. fejezetben felsorolt törvények, a Ptk., az Sztv., valamint a 58/2013. (II.27.) Kormányrendelet vonatkozórendelkezései az irányadók.

# Egyéb rendelkezések

1. Vagyonkezelő kijelenti, hogy részéről a vagyonkezelési szerződés módosítását kizáró körülmény nem áll fenn, továbbá lejárt adó-, illeték-, vám- vagy társadalombiztosítási járulék tartozása nincs, és nem áll csőd, felszámolás vagy végelszámolási eljárás hatálya alatt.

2. Vagyonkezelő a Vagyonkezelésbe adót azonnal írásban tájékoztatja, amennyiben tartósan, több mint 6 hónapja lejárttá vált adó-, illeték-, vám- vagy társadalombiztosítási járulék tartozása keletkezik, és csőd, felszámolási vagy végelszámolási eljárás indult ellene.

3. Amennyiben a szerződés aláírását követően megjelenő jogszabályok a szerződésben jelenleg nem szabályozott tartalomról rendelkeznek, e szerződést Felek a jogszabálynak megfelelően kiegészítik, illetve módosítják.

1. Jelen Vagyonkezelési szerződésmódosítás, az I.1. pontban részletezett 2012. március 29-én megkötött Üzemeltetési szerződés és annak 20112. december 28-án létrejött Üzemeltetési szerződés kiegészítésének módosításaként, valamint egységes szerkezetbe foglalásaként tekintendő, azzal, hogy magába foglalja az I.2. pontig meghatározott Üzemeltetési szerződések vagoynelemeinek üzemeltetését és azok vagyonleltárait is.
2. Jelen szerződés hatályba lépésével egyidejűleg az I. pontban részletezett valamennyi szerződés az egységes szerkezetbe foglalásra tekintettel hatályát veszti.

Szerződő felek ezt az okiratot, mint akaratukkal megegyezőt, helybenhagyólag aláírták.

Veszprém, 2017. ………………………

………………………………………… …………………………………………..

 Molnár Endre Sándor Kugler Gyula

 polgármester vezérigazgató

Szentbékkálla Község Önkormányzat BAKONYKARSZT Zrt.

 Vagyonkezelésbe adó I. Vagyonkezelő

…………………………………………..

Keszler Gyula

 polgármester

Mindszentkálla Község Önkormányzat

Vagyonkezelésbe adó II.

# Mellékletek:

1.sz. melléklet: A vagyonkezelésbe adott víziközmű vagyon leltára

2.sz. melléklet: A vagyonkezelői jog ingatlan-nyilvántartásba történő bejegyeztetéséhez szükséges adatok 2017. december 31-i állapot szerint (ingatlanok helyrajzi számos jegyzéke)

3.sz. melléklet: 2018. évi vagyonkezelési díj, és annak fizetési feltételei

Záradék:

Jelen szerződést Szentbékkálla Község Önkormányzat képviselő-testülete a …………….. számú határozatával hagyta jóvá.

Jelen szerződést Mindszentkálla Község Önkormányzat képviselő-testülete a …………….. számú határozatával hagyta jóvá.